OF DENISON UNIVERSITY. 



23 



Li rois se desduit et repose. 



Ne seroit pas secure chose, 



A ton heus oir ne savoir, 



Ce que hons charnez ne pet avoir, 



Ne pet savoir nuls hons charnez 



Quex est la joie esperitez. 



Mas la chanson que tu veuz dire, 



Escri la an chartre ou an cire 



Et je ferai bien tant por toi ; 



Que je la mostrerai lou roi 



Se tu la baillez escrite, 



Bien li serai mostree et dite : 



Je li dirai ce que tu diz. 



'Merci, sire,' ce dit David, 



' Se je leanz antrez estoie 



Avec les moz violeroie. 



Juglerrez suiz saigez et duiz. 



Se lou roi plaisoit mes desduiz, 



Ce sai je bien que les sodees 



Me seroient mont grans donees.' 



Lingua viea calamus scribae, 

 Velociter scrihentis. 



' Ne dites pas que je I'escrive 

 La langue cui li cuer avive 

 L'escrira sans dois et sans mains, 

 Assez meuz que nuls escrivains.' 

 La vois respont ' Amis, bel frere, 

 Saichez por voir que nest de mere 

 Ne pet ceans matre lou pie, 

 Ains seront quite li pechie 

 Que tu es[as]fait et ti encestre. 

 Ni baier pas : ce ne pet eslre. 

 [Tu te travailler por noiant.] ' 

 David respont en soploiant, 

 'Merci, beal frere; or ne vos griet, 

 Se ciz chaitiz a I'uis se siest : 

 Sai defors me co[n]vient atandre, 

 Cant je verra lou roi descendre. 

 Tost aura faite ma besoinne, 

 Se mes pechiez ne m'en esloigne.' 

 La voiz li dit, ' Trop demorriez, 

 Davi, se tant hi atandiez. 

 Atandre ne te vaudroit rien 

 Jusqu' au terme que tu sez bien : 

 Devant .vii. et .xiii. anz 



8 



N'istra li rois fors de ceanz. 



Tu ne porroies tant soffrir. 



Ains te coviendra a morir, 



Ausi com tuit li autre font. 

 5 Si en iraz la ou il vont 



En enfer ert t'arme saisie ; 



Mas la ne remainra ele mie : 



Cant mes sires li rois ira. 



An enfer qu'il desconfira, 

 10 Et tu orraz sa douce vois. 



Apres ce qui ert mis an crois 



Avec les autres t'an vanras. 



Bien sai que ja ni remaindras. 



Or ser lou roi et si li proie 

 15 Qu'il t'an ramoint avec sa proie.' 



Mont vient Davi a grant mervoille 



De ceie vois que li consoille ; 



Noveauz consot dou cuer li muet. 



Qu'or set il bien qu'antrer ni pet ; 

 20 Encor parole a son huissier. 



Si lou commance a losaingier. 



' Beau sire, .1. pou me conforte : 



Por Deu, antrove moi la porte. 



Si verra en cele charte 

 25 Commant li gloriouz filz De 



Viendra por naissance novelle, 



En la sainte dame pucele ; 



Qui doit estre de mon lignaige, 



Si com tu m'as mis en coraige.' 

 30 Cant David ot ce mot fine, 



Soplemant ai lou chief cline 



Jointes les mains en bas se tient 



Estez vos qu' .1. grans escroiz vient 



Et apres I'escrois espartit. 

 35 Mas la chartez n'en departit 



Jusquez tant que li anges vint, 



Qui por la destre main lou tin. 



Si se leva sus des ii. piez, 



Et cant David se fut dreciez 

 40 S'esgarda tout et descovert 



Que Dex li ot son heus overt. 



Ne je ne autres ne puis dire 



La grant joie ou sez cuers se mire. 



Bien nos quenoist et devis 

 45 La grant joie de paradis 



